“แอปเปิล”ทุ่ม 3.5 หมื่นลบ.ใน”ตีตี ชูสิง”แพลตฟอร์มเรียกแท็กซี่ใหญ่ของจีน
"แอปเปิล"ทุ่ม 3.5 หมื่นลบ.ใน"ตีตี ชูสิง"แพลตฟอร์มเรียกแท็กซี่ใหญ่ของจีน
13 พ.ค. 2559

แอปเปิลประกาศลงทุนในบริษัทตีตี ชูสิง (Didi Chuxing) ซึ่งเป็นแพลตฟอร์มให้บริการเรียกรถแท็กซี่รายใหญ่ของจีนในวงเงิน 1 พันล้านดอลลาร์สหรัฐหรือราว 3.5 หมื่นล้านบาท
ซีอีโอแอปเปิลเปิดเผยว่า การลงทุนครั้งนี้สะท้อนให้เห็นว่า แอปเปิลให้ความสนใจต่อการเติบโตอย่างรวดเร็วของตีตี และยังสะท้อนความเชื่อมั่นของแอปเปิลที่มีต่อเศรษฐกิจจีนในระยะยาว
ขณะที่ตีตีเปิดเผยว่า การลงทุนแอปเปิลครั้งนี้ถือเป็นการลงทุนครั้งใหญ่ที่สุดที่บริษัทเคยได้รับ ทำให้แอปเปิลก้าวขึ้นมามีบทบาทในฐานะนักลงทุนเชิงยุทธศาสตร์ของบริษัท
 